José Alberola Navarro

José Alberola Navarro (Ontinyena, 5 de chunio de 1895 – Ciudat de Mexico, 1 de mayo de 1967) estió un mayestro, anarcosindicalista y politico aragonés, consellero d'Instrucción Publica d'o Consello Rechional de Defensa d'Aragón. Estió tamién ligau a o movimiento racionalista d'educación.

Biografía
Naixió d'Ontinyena, en a comarca uescana d'a Cinca Baixa, en una familia de labradors. De choven marchó ta Catalunya, a on fació parti activament d'as badas obreras d'os anyos 1919-1923. Asistió a o 2ndo congreso d'a CNT (Madrit, aviento de 1919) representando a os treballadors d'a localitat d'Olot, que yeran en bada. Fació parti d'o grupo editor d'o periodico "El Productor” (Blanes) y d'"Acción Social y Obrera" (Sant Feliu de Guíxols).

Seguidor d'as ideyas de Francesc Ferrer i Guàrdia, treballó siempre en escuelas "Les escoles racionalistes a Catalunya 1909-1939". Pere Solá. Barcelona, Tusquets, 1978 de diferents puestos de Catalunya y Aragón que impartiban iste metodo y colaboró en a fundación de cuantos centros d'amostranza (Barcelona, Olot, Elda, Exativa, Alaior, Viladecans, Fraga, etc.), destacando extraordinariament como orador antis d'a guerra. En 1918 dirichió a escuela d'El Clot (tamién dita Farigola i Natura).

No se be exactament si fació parti d'a fundación d'a FAI "Historia de la FAI". Juan Gómez Casas. Madrit, Fundación Anselmo Lorenzo, 2002 pero se i adhibió dende os inicios, en 1927. Exerció de redactor en as publicacions "Ética" (Valencia), "El Porvenir del Obrero" (Alaior), "Proa", "La Protesta" (Buenos Aires), "Redención" (Alcoi), "Revista Única", "Solidaridad", "La Revista Blanca", "Solidaridad Humana" (Barcelona) y "Tierra y Libertad" (Mexico), y tamién estió administrador mientres dos anyos de "Solidaridad Obrera". Ye autor d'o libro "Interpretación anarquista de la revolución" (Leida, 1937).

Intervenió en o tercer congreso confederal d'a CNT (Madrit, chunio de 1931), representando a os treballadors de Manresa, Berga, Navàs, la Pobla de Lillet, Sallent y Gironella. En 1933 se tresladó ta Fraga, a on mete en marcha una escuela racionalista que acullirá a os ninos y ninas d'a población.

En prencipiar a guerra, Alberola fue nombrau president d'o Consello Comunal de Fraga "Las colectividades de Aragón un vivir autogestionario promesa de futuro". Félix Carrasquer. Barcelona, Laia/Divergencias, 1986 y, en octubre d'ixe mesmo anyo, fue designau miembro d'o Consello de Defensa Rechional d'Aragón con seu en Fraga, como encargau d'a Instrucción Publica. Con l'arribada a o poder d'o doctor Negrín, iste consello fue disuelto, encara que Alberola en yera un d'os suyos maximos defensors. En zaguerías de 1937 marchó ta o frent.

En anyo 1939 s'exilió ta Francia y dimpués ta Mexico, a on fundó a escuela Cervantes. Fue asasinau en 1967, en estranias circumstancias. Nunca fueron identificados los asesinos del maestro anarquista. Revista La Campana.

Referencias

 Vinclos externos 
  José Alberola Navarro en Con Nombre & Apellidos.
  José Alberola Navarro. PARES.
  José Alberola Navarro. Estel Negre.
  Alberola Navarro, José. Maestro y militante anarquista. "Memoria libertaria".
  Expo Consejo de Aragón

Categoría:Anarquistas d'Aragón
Categoría:Exiliaus aragoneses en Mexico
Categoría:Exiliaus d'o franquismo
Categoría:Gubierno Ascaso
Categoría:Mayestros d'Aragón
Categoría:Naixius d'Ontinyena
Categoría:Muertos en Ciudat de Mexico
Categoría:Politicos d'Aragón
Categoría:Sindicalistas d'Aragón
Categoría:Sindicalistas d'a Confederación Nacional del Trabajo
Categoría:1895 (naixencias)
Categoría:1967 (muertes)